ঝিনাইদহ, রাজিব হাসান, বাংলাদেশনিউজ২৪x৭.কম  গতকাল বুধবার সকালে ঝিনাইদহ যুব উন্নয়ন অধিদপ্তরের হলরুমে জাতীয় যুব দিবস উপলক্ষে আলোচনা সভা, চেক বিতরণ ও পুরষ্কার বিতরণী অনুষ্ঠান অনুষ্ঠিত হয় । আলোচনা সভায় যুব উন্নয়ন অধিদপ্তরের ভারপ্রাপ্ত উপ-পরিচালক শাহীদুল ইসলামের সভাপতিত্বে প্রধান অতিথি হিসেবে বক্তব্য দেন জেলা প্রশাসক রমা রাণী রায়, বিশেষ অতিথি হিসেবে উপস্থিত ছিলেন সদর উপজেলা নির্বাহী কর্মকর্তা হাবিবুল হক খান, জেলা চেম্বার অব কমার্সের  সভাপতি মাহামুদুল ইসলাম ফোটন, এ ছাড়াও স্বাগত বক্তব্য দেন জেলা যুব উন্নয়নের ডেপুটি কো-অর্ডিনেটর জাকাত আলি। পরে আলোচনা সভা শেষে প্রধান অতিথি চেক ও পুরষ্কার বিতরণ করেন । এর আগে শহরের পুরাতন ডিসি কোর্ট চত্তর থেকে শোভা যাত্রা ও সাইকেল র্যা লী বের হয়ে যশোর রোডের যুব উন্নয়ন অধিদপ্তরে এসে শেষ হয় ।  বাংলাদেশনিউজ২৪x৭.কম/প্রতিনিধি/এমএসএ/এসএ.  বাগেরহাটের চিতলমারীতে যুবক অপহরন  মিজানুর রহমান, বাগেরহাট, বাংলাদেশনিউজ২৪x৭.কম  জেলার চিতলমারী শিবপুর নালুয়া এলাকা থেকে বুধবার দুপুরে আমিনুর রহমান ওরফে কচি  (২৭) নামের এক যুবক অপহৃত হয়েছে বলে জানা গেছে। উপজেলার কলাতলা রহমতপুর গ্রামের মৃত আমজেদ আলী মোল্লার ছেলে ঢাকার মোহাম্মাদপুর এলাকার ব্যবসায়ী আমিনুর ওরফে কচি দুপুরে ভ্যানযোগে পার্শ্ববর্তী শিবপুর এলাকায় বোনের বাড়ী যাওয়ার পথে অজ্ঞাত দূর্বৃত্তরা তাকে অপহরণ করে নিয়ে যায়।  প্রসঙ্গত, এদিন বেলা ২ টার দিকে একই এলাকার আড়য়াডিহি গ্রামের ওহাব মোল্লার মেয়ের সঙ্গে কচি মোল্লার বিবাহের দিন ধার্য্য ছিল। ধারনা করা হচ্ছে, বিবাহ সংক্রান্ত ব্যাপারে কচি মোল্লাকে অপহরণ করা হয়েছে। এ ব্যাপারে চিতলমারী থানার পরিদর্শক (তদন্ত) মো:  দিদারুল আলমের সাথে মোবাইল ফোনে জানতে চাইলে তিনি ঘটনার সত্যতা স্বীকার করে বলেন, এ ব্যাপারে মৌখিক অভিযোগ পেয়ে তাকে উদ্ধারের চেষ্টা করা হচ্ছে। তবে এ রিপোর্ট লেখা পর্যন্ত এ ঘটনায় কেহ থানায় লিখিত অভিযোগ দেয়নি।  বাংলাদেশনিউজ২৪x৭.কম/প্রতিনিধি/এমএসএ/এসএ.